Síðasta bardagakvöld ársins hjá UFC snemma á laugardagsmorgni Edgar og Jung í vigtuninni fyrir bardagann . Vísir / Getty Síðasta bardagakvöld ársins hjá UFC fer fram í Suður-Kóreu á laugardaginn . Bardagarnir byrja snemma en heimamaðurinn Chan Sung Jung mætir Frankie Edgar í aðalbardaga kvöldsins . Chan Sung Jung , betur þekktur sem The Korean Zombie , er stjarna bardagakvöldsins enda á heimavelli . Upphaflega átti Brian Ortega að mæta Jung í aðalbardaga kvöldisns en því miður meiddist Ortega . Inn kemur Frankie Edgar sem er orðinn 38 ára og tapaði síðast fyrir Max Holloway um fjaðurvigtartitilinn . Edgar ætlaði reyndar að fara niður í bantamvigt í fyrsta sinn og átti að mæta Cory Sandhagen í janúar en gat ekki hafnað þessu tækifæri . Þegar Jung vantaði andstæðing stökk Edgar inn . Edgar sér margt líkt með sér og Jung og telur þetta vera skemmtilegt tækifæri . Þeir Edgar og Jung átti síðan að mætast í nóvember í fyrra áður en Edgar meiddist og áttu þeir alltaf eftir að klára sín mál . Bardagakvöldið verður í beinni á Stöð 2 Sport 4 en bein útsending hefst kl. 10 á laugardagsmorgni .